CELEX: 52019PC0105
Language: sl
Date: 2019-02-22
Title: Predlog SKLEP SVETA o stališču, ki se v imenu Evropske unije zastopa v Skupnem odboru, ustanovljenem s Sporazumom o strateškem partnerstvu med Evropsko unijo in njenimi državami članicami na eni strani ter Japonsko na drugi strani, o sprejetju poslovnika Skupnega odbora

EVROPSKA KOMISIJA
            Bruselj, 22.2.2019
            COM(2019) 105 final
            2019/0055(NLE)
            Predlog
            SKLEP SVETA
            o stališču, ki se v imenu Evropske unije zastopa v Skupnem odboru, ustanovljenem s Sporazumom o strateškem partnerstvu med Evropsko unijo in njenimi državami članicami na eni strani ter Japonsko na drugi strani, o sprejetju poslovnika Skupnega odbora
            
               
         
         
            
               OBRAZLOŽITVENI MEMORANDUM
            
            
               1.PREDMET UREJANJA PREDLOGA
            
            
               
                  Ta predlog se nanaša na sklep o določitvi stališča, ki naj se v imenu Unije zastopa v Skupnem odboru, ustanovljenem s Sporazumom o strateškem partnerstvu med Evropsko unijo in njenimi državami članicami na eni strani ter Japonsko na drugi strani, v zvezi s predvidenim sprejetjem sklepa o poslovniku Skupnega odbora.
               
            
            
               2.OZADJE PREDLOGA
            
            
               2.1.Sporazum o strateškem partnerstvu med EU in Japonsko
            
            
               Namen Sporazuma o strateškem partnerstvu med Evropsko unijo in njenimi državami članicami na eni strani ter Japonsko na drugi strani (v nadaljnjem besedilu: Sporazum) je okrepiti partnerstvo med EU in njenimi državami članicami ter Japonsko ter poglobiti in okrepiti dvostransko sodelovanje pri vprašanjih skupnega interesa, ki odražajo skupne vrednote in načela. To bo doseženo z ukrepi, kot je okrepitev dialoga na visoki ravni. Sporazum bo vzpostavil skladen pravno zavezujoč okvir za odnose med EU in Japonsko. Sporazum je bil podpisan v Tokiu 17. julija 2018 in se začasno uporablja od 1. februarja 2019.
            
            
               2.2.Skupni odbor
            
            
               Skupni odbor se ustanovi v skladu s členom 42 Sporazuma. Njegova glavna naloga je usklajevanje celotnega partnerstva, ki temelji na Sporazumu, ter zagotavljanje pravilnega delovanja in učinkovitega izvajanja Sporazuma. Poleg tega skupni odbor med drugim: deluje kot forum, ki pojasni vse ustrezne spremembe politik, programov ali pristojnosti, pomembnih za ta sporazum, določi dodatna področja sodelovanja, ki v Sporazumu niso navedena, če so skladna s cilji Sporazuma, ter si prizadeva za reševanje sporov, ki bi lahko nastali zaradi razlage, uporabe ali izvajanja tega sporazuma.
            
            
               Skupni odbor daje priporočila in po potrebi sprejema sklepe ter olajšuje posebne vidike sodelovanja na podlagi Sporazuma. Skupni odbor deluje s soglasjem in se običajno sestane enkrat letno, izmenično v Tokiu in Bruslju. Skupni odbor sprejme svoj poslovnik.
            
            
               2.3.Predvideni akt Skupnega odbora
            
            
               Namen predvidenega akta je v skladu s členom 42(5) Sporazuma sprejeti poslovnik, ki ureja organizacijo Skupnega odbora, da se omogoči izvajanje Sporazuma.
            
            
               3.Stališče, ki se zastopa v imenu Unije
            
            
               Cilj stališča, ki se zastopa v imenu Unije, bi moralo biti sprejetje poslovnika Skupnega odbora. Stališče bi moralo temeljiti na osnutkih sklepov Skupnega odbora.
            
            
               4.PRAVNA PODLAGA, SUBSIDIARNOST IN SORAZMERNOST
            
            
               4.1.Postopkovna pravna podlaga
            
            
               4.1.1.Načela
            
            
               V členu 218(9) Pogodbe o delovanju Evropske unije so predvideni sklepi o določitvi „stališč, ki naj se v imenu Unije zastopajo v organu, ustanovljenem s sporazumom, kadar ta organ sprejema akte s pravnim učinkom, razen aktov o spremembah ali dopolnitvah institucionalnega okvira sporazuma.“
            
            
               Pojem „akti s pravnim učinkom“ vključuje tudi akte, ki imajo pravni učinek zato, ker predstavljajo pravila mednarodnega prava, ki velja za zadevni organ. Vključuje tudi instrumente, ki nimajo zavezujočega učinka v mednarodnem pravu, a lahko „odločilno vplivajo na vsebino ureditve, ki jo sprejme zakonodajalec Unije“
                  1
               .
            
            
               4.1.2.Uporaba v obravnavanem primeru
            
         
         
            
               Skupni odbor je organ, ustanovljen s Sporazumom o strateškem partnerstvu med Evropsko unijo in njenimi državami članicami na eni strani ter Japonsko na drugi strani.
            
            
               Akt, k sprejetju katerega se Skupni odbor poziva, je akt s pravnim učinkom. Vzrok za to je, da Skupni odbor v skladu s členom 42(2)(g) Sporazuma sprejema sklepe, ki so zavezujoči za pogodbenici Sporazuma.
            
            
               Predvideni akt ne dopolnjuje ali spreminja institucionalnega okvira Sporazuma.
            
            
               Postopkovna pravna podlaga za predlagani sklep je zato člen 218(9) PDEU.
            
            
               4.2.Materialna pravna podlaga
            
            
               4.2.1.Načela
            
            
               Materialna pravna podlaga za sklep iz člena 218(9) PDEU je odvisna predvsem od cilja in vsebine predvidenega akta, glede katerega se v imenu Unije zastopa stališče. Če ima predvideni akt dva cilja ali elementa in če je eden od teh ciljev ali elementov glavni, drugi pa postranski, mora sklep iz člena 218(9) PDEU temeljiti na samo eni materialni pravni podlagi, in sicer na tisti, ki se zahteva za glavni ali prevladujoči cilj ali element.
            
            
               4.2.2.Uporaba v obravnavanem primeru
            
            
               Poslovnik se nanaša na splošno delovanje organa, ustanovljenega na podlagi Sporazuma. Zato je treba področje, na katero spada predvideni sklep, določiti glede na Sporazum o partnerstvu kot celoto
                  2
               .
            
            
               Glede na število in naravo določb skupne zunanje in varnostne politike v Sporazumu se glavni cilj in vsebina predvidenega akta nanašata na gospodarsko, finančno in tehnično sodelovanje s tretjimi državami.  To velja kljub dejstvu, da je podpis Sporazuma temeljil na členu 37 PEU in členu 212(1) PDEU. Ocena se je spremenila glede na poznejšo sodbo Sodišča v zadevi Komisija/Svet (Kazahstan), C-244/17. Materialna pravna podlaga za predlagani sklep je zato člen 212(1) PDEU.
            
            
            
               4.3.Zaključek
            
            
               Pravna podlaga predlaganega sklepa bi moral biti člen 212(1) PDEU v povezavi s členom 218(9) PDEU.
            
            
               2019/0055 (NLE)
            
            
               Predlog
            
            
               SKLEP SVETA
            
            
               o stališču, ki se v imenu Evropske unije zastopa v Skupnem odboru, ustanovljenem s Sporazumom o strateškem partnerstvu med Evropsko unijo in njenimi državami članicami na eni strani ter Japonsko na drugi strani, o sprejetju poslovnika Skupnega odbora
            
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije in zlasti člena 212(1) v povezavi s členom 218(9) Pogodbe,
            
            
               ob upoštevanju predloga Evropske komisije,
            
         
         
            
               ob upoštevanju naslednjega:
            
            
               (1)Sporazum o strateškem partnerstvu med Evropsko unijo in njenimi državami članicami na eni strani ter Japonsko na drugi strani
                  3
                (v nadaljnjem besedilu: Sporazum) je bil podpisan v Tokiu 17. julija 2018 in se začasno uporablja od 1. februarja 2019.
            
            
               (2)V skladu s členom 42(1) Sporazuma se ustanovi Skupni odbor za usklajevanje celotnega partnerstva, ki temelji na Sporazumu (v nadaljnjem besedilu: Skupni odbor).
            
            
               (3)Člen 42(5) Sporazuma določa, da Skupni odbor sprejme svoj poslovnik.
            
            
               (4)Poslovnik Skupnega odbora bi bilo treba sprejeti čim prej, da se zagotovi učinkovito izvajanje Sporazuma.
            
            
               (5)Primerno je določiti stališče, ki naj se v imenu Unije zastopa v Skupnem odboru, saj bo poslovnik določil delovanje Skupnega odbora, odgovornega za upravljanje Sporazuma in zagotavljanje njegovega pravilnega izvajanja –
            
            
            
               SPREJEL NASLEDNJI SKLEP:
            
            
               Člen 1
            
            
               Stališče, ki se v imenu Unije zastopa na prvi seji Skupnega odbora, ustanovljenega v skladu s členom 42 Sporazuma o strateškem partnerstvu med Evropsko unijo in njenimi državami članicami na eni strani ter Japonsko na drugi strani, o sprejetju poslovnika Skupnega odbora, je, da se podpre, da Skupni odbor sprejme svoj poslovnik, kakor je določen v osnutku sklepa Skupnega odbora, ki je priložen temu sklepu.
            
            
            
            
               Člen 2
            
            
               Ta sklep je naslovljen na Komisijo.
            
            
            
               V Bruslju,
            
            
               
                     Za Svet
               
               
                     Predsednik
               
            
         
         
            
                  
                     (1)
                  
                        Sodba Sodišča z dne 7. oktobra 2014, Nemčija/Svet (OIV), C-399/12, ECLI:EU:C:2014:2258, točke 61–64.
               
               
                  
                     (2)
                  
                        Sodba Sodišča z dne 4. septembra 2018, Komisija/Svet (Kazahstan), C-244/17, ECLI:EU:C:2018:662, točka 40.
               
               
                  
                     (3)
                  
                        UL L 216, 24.8.2018, str. 4.
               
            
      
    ---documentbreak--- 
      
         
               EVROPSKA KOMISIJA
            Bruselj, 22.2.2019
            COM(2019) 105 final
            PRILOGA
            k
            predlogu sklepa Sveta
            o stališču, ki se v imenu Evropske unije zastopa v Skupnem odboru, ustanovljenem s Sporazumom o strateškem partnerstvu med Evropsko unijo in njenimi državami članicami na eni strani ter Japonsko na drugi strani, o sprejetju poslovnika Skupnega odbora
            
               
         
         
            
               PRILOGA
            
            
               SKLEP št. 1/2019 
                  SKUPNEGA ODBORA, USTANOVLJENEGA S 
                  SPORAZUMOM O STRATEŠKEM PARTNERSTVU MED EU IN JAPONSKO
            
            
               z dne …
            
            
               o sprejetju poslovnika
            
            
               SKUPNI ODBOR JE –
            
            
               ob upoštevanju Sporazuma o strateškem partnerstvu med Evropsko unijo in njenimi državami članicami na eni strani ter Japonsko na drugi strani
                  1
                (v nadaljnjem besedilu: Sporazum) in zlasti člena 42 Sporazuma,
            
            
            
               ob upoštevanju naslednjega:
            
            
               (1)Deli Sporazuma se uporabljajo od 1. februarja 2019 do začetka veljavnosti Sporazuma.
            
            
               (2)Skupni odbor bi bilo treba ustanoviti čim prej, da se zagotovi učinkovita uporaba do začetka veljavnosti Sporazuma.
            
            
               (3)V skladu s členom 42(5) Sporazuma Skupni odbor sprejme svoj poslovnik –
            
            
            
               SPREJEL NASLEDNJI SKLEP:
            
            
            
               1.Sprejme se poslovnik Skupnega odbora iz Priloge.
            
            
               2.Ta sklep začne veljati na dan sprejetja.
            
            
            
               Podpisano v …,
            
            
               
                     Za Skupni odbor
               
            
         
         
            
               
                     Sopredsednika
               
            
            
            
               Priloga k Sklepu št. 1/2019
            
            
               Sporazum o strateškem partnerstvu 
                  med Evropsko unijo in njenimi državami članicami na eni strani 
                  ter Japonsko na drugi strani
            
            
               Poslovnik Skupnega odbora
            
            
            
               Člen 1
            
            
               Naloge in sestava
            
            
               1.Skupni odbor izvaja naloge iz člena 42 Sporazuma o strateškem partnerstvu med Evropsko unijo in njenimi državami članicami (v nadaljnjem besedilu: pogodbenica Unija) na eni strani ter Japonsko na drugi strani (v nadaljnjem besedilu: Sporazum).
            
            
               2.Skupni odbor sestavljajo predstavniki pogodbenic. 
            
            
            
               Člen 2
            
            
               Predsednik
            
            
               Skupnemu odboru sopredsedujeta predstavnika pogodbenice Unije na eni strani in Japonske na drugi strani. V nadaljnjem besedilu se „pogodbenici“ nanaša na obe pogodbenici, „pogodbenica“ pa na vsako pogodbenico posebej.
            
            
            
               Člen 3
            
            
               Seje
            
            
               1.Skupni odbor se običajno sestane enkrat letno, izmenično v Tokiu in Bruslju na datum, ki je dogovorjen s soglasjem. Sestane se lahko tudi s soglasjem na zahtevo katere koli od pogodbenic.
            
            
               2.Skupni odbor se običajno sestane na ravni visokih uradnikov, razen če se pogodbenici dogovorita drugače.
            
            
         
         
            
               Člen 4
            
            
               Javnost
            
            
               Če pogodbenici ne določita drugače, seje Skupnega odbora niso javne.
            
            
            
               Člen 5
            
            
               Sekretarja
            
            
               Predstavnik Evropske službe za zunanje delovanje in predstavnik ministrstva za zunanje zadeve Japonske bosta delovala skupno kot sekretarja Skupnega odbora. Vsa sporočila, ki jih sopredsednika Skupnega odbora prejmeta in pošljeta, se posredujejo sekretarjema.
            
            
               
            
            
               Člen 6
            
            
               Udeleženci
            
            
               1.Sekretarja pred vsako sejo obvestita sopredsednika o predvideni sestavi delegacije vsake pogodbenice.
            
            
               2.Po potrebi in s soglasjem so lahko na seje Skupnega odbora povabljeni strokovnjaki ali predstavniki ustreznih teles kot opazovalci ali z namenom, da zagotovijo informacije o določeni zadevi.
            
            
            
               Člen 7
            
            
               Dnevni redi sej
            
            
               1.Sopredsednika pripravita začasni dnevni red vsake seje. 
            
            
               2.Začasni dnevni red se določi najpozneje petnajst dni pred začetkom seje.
            
            
               3.Skupni odbor na začetku vsake seje sprejme končni dnevni red. Na dnevni red se lahko uvrstijo točke, ki niso na začasnem dnevnem redu, če se pogodbenici tako odločita.
            
            
               4.Sopredsednika se lahko po potrebi odločita, da se roki iz odstavka 2 skrajšajo. 
            
         
         
            
            
               Člen 8
            
            
               Zapisnik
            
            
               1.Sekretarja skupno pripravita zapisnik vsake seje, kakor hitro je mogoče, vendar najpozneje v dveh mesecih po koncu vsake seje, razen če se s soglasjem odloči drugače. Osnutek zapisnika praviloma vključuje končni dnevni red in povzetek razprav pod vsako točko dnevnega reda. 
            
            
               2.Pogodbenici osnutek zapisnika pisno potrdita, kakor hitro je mogoče, vendar najpozneje v dveh mesecih po koncu vsake seje, razen če se s soglasjem ne odloči drugače. 
            
            
            
               
            
               Člen 9
            
            
               Sklepi in priporočila
            
            
               1.Skupni odbor v okviru svojih funkcij in nalog v skladu s členom 42 Sporazuma po potrebi daje priporočila in sprejema sklepe. Ti se naslovijo „Priporočilo“ ali „Sklep“, čemur sledijo zaporedna številka, datum sprejetja in opis vsebine. V vsakem priporočilu ali sklepu se navede datum začetka njegove veljavnosti.
            
            
               2.Skupni odbor daje priporočila in sprejema sklepe s soglasjem.
            
            
               3.Skupni odbor se lahko odloči, da poda priporočila in sprejme sklepe po pisnem postopku z izmenjavo not med sopredsednikoma Skupnega odbora.
            
            
               4.Sopredsednika pisno sprejmeta priporočila in sklepe Skupnega odbora. 
            
            
               5.Vsaka pogodbenica se lahko odloči, da priporočila in sklepe Skupnega odbora objavi v katerem koli primernem mediju. 
            
            
            
               Člen 10
            
            
               Stroški
            
            
               1.Vsaka pogodbenica krije vse stroške, ki ji v zvezi z osebjem, potovanji in bivanjem ter poštnimi in telekomunikacijskimi storitvami nastanejo zaradi udeležbe na sejah Skupnega odbora.
            
            
               2.Stroške, povezane z organizacijo sej in razmnoževanjem dokumentov krije pogodbenica gostiteljica seje.
            
            
         
         
            
               Člen 11 
            
            
               Delovne skupine
            
            
               1.Skupni odbor lahko ustanovi delovne skupine, ki mu pomagajo pri izvajanju nalog.
            
            
               2.Skupni odbor se lahko odloči, da razpusti katero koli delovno skupino, ki jo je ustanovil, ali pa določi oziroma spremeni njen mandat.
            
            
               3.Delovne skupine Skupnemu odboru poročajo po vsaki svoji seji.
            
            
            
               Člen 12
            
            
               Sprememba poslovnika
            
            
               Pogodbenici lahko poslovnik spremenita v skladu s členom 9. 
            
            
            
         
         
            
                  
                     (1)
                  
                        UL L xx, xx.xx.xxxx, str. x.